Meranas

Meranas () – miestas Italijoje, Trentino-Alto Adidžės regione, Bolcano provincijoje (Pietų Tirolis). Miestas žinomas kaip spa kurortas, apsuptas virš 3 km aukščio kalnų, kelyje į Paserio, Vinšgau ir Ulteno slėnius. Praeityje Meranas irgi buvo populiari gyvenamoji vieta, kur apsistojo Franz Kafka, Ezra Pound, Paul Lazarsfeld ir kitos įžymybės, kurioms patiko švelnus klimatas.

Istorija 

Menhyrai ir kiti radiniai rodo, kad ši vietovė buvo apgyvendinta III tūkst. pr. m. e. Miesto istorija prasidėjo 15 m. pr. m. e., kai romėnai užėmė Adidžės slėnį ir įkūrė pakelės stotį Statio Maiensis.

Gyvenvietė pirmąkart paminėta kaip Mairania 857 m. Tirolio pilies grafai Meranui suteikė miesto titulą XIII a. ir padarė Tirolio grafystės sostine. Grafystė atiteko Habsburgams 1363 m., kai Tirolio grafienė Margarita atsisakė titulo. Austrijos kunigaikštis Frydrichas IV perkėlė Tirolio rūmus į Insbruką 1420 m. Nors Meranas išliko Tirolio oficialia sostine iki 1848 m., jis prarado svarbą kaip ekonomiškai svarbus miestas kelyje iš Vokietijos į Italiją. Pinigų kalykla buvo perkelta į Halą Tirolyje 1477 m.

Tirolio sukilimas 1809 m. prieš prancūzus vėl atkreipė dėmesį į Meraną. Netoliese valstiečių armija sumušė prancūzų ir bavarų karius, kol sukilimas nebuvo numalšintas. Po Pirmojo pasaulinio karo pagal Saint-Germain-en-Laye sutartį Meranas su Pietų Tiroliu atiteko Italijos karalystei.

2010 m. balandžio 12 d. purvo nuošliauža trenkėsi į traukinį 30 km nuo Merano ir užmušė 9, sužeidė 27 žmones.

Gyventojų skaičiaus kaita

Miestai partneriai 
  Cherona, Ispanija
  Zalcburgas, Austrija

Išnašos 

Italijos miestai